കാട്ടുപന്നിയിടിച്ച് പരിക്കേറ്റ യാത്രക്കാരന് മരിച്ചു കാസര്കോട് കര്മ്മംതൊടിയില് സ്കൂട്ടറില് കാട്ടുപന്നിയിടിച്ച് പരിക്കേറ്റയാള് മരിച്ചു. കാവുങ്കാല് സ്വദേശി കുഞ്ഞമ്ബു നായരാണ് മരിച്ചത്. 60 വയസായിരുന്നു. ചെര്ക്കളജാല്സൂര് സംസ്ഥാനാന്തര പാതയില് രാവിലെ ഏഴുമണിയോടെയാണ് അപകടം നടന്നത്. ഇടിയുടെ ആഘാതത്തില് വാഹനം മറിഞ്ഞ് തെറിച്ചുവീണ കുഞ്ഞമ്ബു നായരുടെ തലയ്ക്കാണ് പരിക്കേറ്റത്. കുഞ്ഞമ്ബു നായരെ ആദ്യം മുള്ളേരിയ നായനാര് സഹകരണ ആശുപത്രിയില് പ്രവേശിപ്പിച്ചെങ്കിലും നില ഗുരുതരമായതിനാല് മംഗളുരു സ്വകാര്യ ആശുപത്രിയില് പ്രവേശിപ്പിക്കുകയായിരുന്നു. വൈകിട്ടോടെ മരണം സംഭവിച്ചു. ഇടിയുടെ ആഘാതത്തില് കാട്ടുപന്നി ചത്തു. അതേസമയം വന്യമൃഗശല്യം തടയുന്നതിന് സംസ്ഥാന സര്ക്കാര് ശക്തമായ നടപി സ്വീകരിക്കുമെന്ന് മുഖ്യമന്ത്രി പിണറായി വിജയന് പറഞ്ഞു. 204 ജനജാഗ്രത സമിതികള് തയ്യാറാക്കി. വന്യമൃഗശല്യം രൂക്ഷമായ പ്രദേശങ്ങളില് സൗരോര്ജ്ജ കമ്ബിവേലിയും കിടങ്ങുകളും ഒരുക്കിയിട്ടുണ്ടെന്നും മുഖ്യമന്ത്രി വ്യക്തമാക്കി. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക.